През февруари 2013 г. става ясно, че ще вземат участие в „Беосонг“, сръбската национална селекция за „Евровизия“, под името „Мoje 3“ с песента „Љубав је свуда“ ("Любовта е навсякъде"). Автор на песента е Саша Милошевич, един от съдиите в „Први глас Србиjе“ и съавтор на сръбската песен „Молитва“, победила на „Евровизия 2007“. Певиците отбелязват, че се събират само за „Беосонг“ и няма да бъде сформирана група.